CELEX: 32018R0181
Language: hr
Date: 2017-10-18 00:00:00
Title: Delegirana uredba Komisije (EU) 2018/181 оd 18. listopada 2017. o izmjeni Priloga III.b Uredbi Vijeća (EZ) br. 1236/2005 o trgovini određenom robom koja bi se mogla koristiti za izvršenje smrtne kazne, mučenje ili drugo okrutno, nečovječno ili ponižavajuće postupanje ili kažnjavanje

13.2.2018   
            
            
               HR
            
            
               Službeni list Europske unije
            
            
               L 40/1
            
         DELEGIRANA UREDBA KOMISIJE (EU) 2018/181
   оd 18. listopada 2017.
   o izmjeni Priloga III.b Uredbi Vijeća (EZ) br. 1236/2005 o trgovini određenom robom koja bi se mogla koristiti za izvršenje smrtne kazne, mučenje ili drugo okrutno, nečovječno ili ponižavajuće postupanje ili kažnjavanje
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1236/2005 od 27. lipnja 2005. o trgovini određenom robom koja bi se mogla koristiti za izvršenje smrtne kazne, mučenje ili drugo okrutno, neljudsko ili ponižavajuće postupanje ili kažnjavanje (1), a posebno njezin članak 12.,
   budući da:
   
               (1)
            
            
               Na temelju članaka 7.b i 7.e Uredbe (EZ) br. 1236/2005 potrebna je dozvola za izvoz određene robe koja bi se mogla koristiti za izvršenje smrtne kazne i za pružanje brokerskih usluga ili tehničku pomoć u vezi s tom robom, navedenom u Prilogu III.a toj uredbi.
            
         
               (2)
            
            
               Opća izvozna dozvola Unije, utvrđena u Prilogu III.b toj uredbi, primjenjuje se na izvoz u zemlje koje su ukinule smrtnu kaznu za sva kaznena djela te to ukidanje potvrdile preuzimanjem međunarodne obveze, uz uvjet da su ispunjeni uvjeti i zahtjevi za tu dozvolu. U dijelu 2. tog priloga naveden je popis predmetnih zemalja.
            
         
               (3)
            
            
               Kad je riječ o zemljama koje nisu članice Vijeća Europe, na tom su popisu zemlje koje ne samo da su ukinule smrtnu kaznu za sva kaznena djela nego su i ratificirale Drugi fakultativni protokol uz Međunarodni pakt o građanskim i političkim pravima bez izjavljivanja rezerve.
            
         
               (4)
            
            
               Nakon ratifikacije navedenog Protokola bez izjavljivanja rezerve Dominikanska Republika, Sveti Toma i Prinsipe te Togo ispunjavaju uvjete za uvrštenje na taj popis.
            
         
               (5)
            
            
               Uredbu (EZ) br. 1236/2005 stoga bi trebalo na odgovarajući način izmijeniti.
            
         
               (6)
            
            
               Kako bi se izbjeglo nepotrebno opterećenje za izvoznike i nadležna tijela, izvoznici bi se trebali moći osloniti na izmijenjenu opću izvoznu dozvolu Unije što je prije moguće. Ova bi Uredba stoga trebala odmah stupiti na snagu,
            
         DONIJELA JE OVU UREDBU:
   
      Članak 1.
   
   U Prilogu III.b Uredbi (EZ) br. 1236/2005 popis u dijelu 2. – Odredišta mijenja se kako slijedi:
   
               1.
            
            
               nakon Crne Gore umeće se „Dominikanska Republika”;
            
         
               2.
            
            
               nakon Srbije umeće se „Sveti Toma i Prinsipe”;
            
         
               3.
            
            
               nakon Švicarske (uključujući Büsingen i Campione d’Italia) umeće se „Togo”.
            
         
      Članak 2.
   
   Ova Uredba stupa na snagu sljedećeg dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 18. listopada 2017.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 200, 30.7.2005., str. 1.